Na temelju članka 5. Statuta Vatrogasne zajednica Grada Bjelovara Predsjedništvo na svojoj sjednici održanoj 04. veljače 2016. godine d o n o s i :

# **P R A V I L N I K**

## O UPOTREBI I ČUVANJU PEČATA I ŠTAMBILJA

**Članak 1.**

Pravilnikom o upotrebi i čuvanju pečata i štambilja (u daljnjem tekstu: Pravilnik) propisuje se broj i vrsta pečata i štambilja koje koristi Vatrogasna zajednica Grada Bjelovara (u daljnjem tekstu Zajednica), način ispisivanja njihovog sadržaja, te upotrebu i čuvanje istih.

**Članak 2.**

Zajednica koristi 2 pečata okruglog oblika, koji se stavljaju samo na akte ili ovjerava poslovna i financijska dokumentacija, 1 urudžbeni štambilj, a za ostale potrebe koristi se štambilj pravokutnog oblika.

**Članak 3.**

Pečati okruglog oblika su promjera 18 i 30 mm.

Urudžbeni štambilj je pravokutnog oblika dimenzija 28 x 50 mm.

Štambilj je pravokutnog oblika dimenzija 12 x 45 mm.

**Članak 4.**

Pečati su identičnog sadržaja. U sredini pečata nalazi se vatrogasni znak, a uz rub pečata ispisan je tekst „VATROGASNA ZAJEDNICA GRADA BJELOVARA*“.*

**Članak 5.**

Urudžbeni štambilj na gornjem dijelu sadrži tekst u prvom redu „VATROGASNA ZAJEDNICA“, a u drugom redu „GRADA BJELOVARA“ ispod kojega se nalazi tablica sa 6 polja. U lijevom dijelu tablice jedno ispod drugoga u svakom polju nalazi se tekst „KLASA“, „UR.BROJ“ i „DATUM“. Polja na desnoj strani su prazna.

**Članak 6.**

Na štambilju pravokutnog oblika ispisan je tekst slijedećeg sadržaja. U prvom redu „VATROGASNA ZAJEDNICA“, u drugom redu „GRADA BJELOVARA“ i u trećem redu „BJELOVAR, Otona Kučere 1“

**Članak 7.**

Sadržaj teksta na pečatima i štambiljima ispisuje se hrvatskim jezikom i latiničnim pismom.

**Članak 8.**

Pečate i štambilje koristiti će dužnosnici Zajednice.

Pečati i štambilji čuvati će se u službenom prostoru Zajednice zaključani u službenoj kasi u ormariću kojim se koristi tajnik/ca Zajednice.

**Članak 9.**

Pečati i štambilji koriste se u službenim prostorijama Zajednice.

Iznimno, ako određenu službenu radnju treba izvršiti izvan službenih prostorija, pečati i štambilji mogu se koristiti izvan službenih prostorija.

**Članak 10.**

Pečati i štambilji se tijekom radnog vremena ne smiju ostavljati bez nadzora, a nakon završetka radnog vremena odgovorni radnik dužan je pečate i štambilje pohraniti u službenu kasu kako bi se neovlaštenim osobama onemogućio pristup pečatima i štambiljima.

**Članak 12.**

Ovaj Pravilnik stupa na snagu danom donošenja.

Ur. broj: 30-15.

Bjelovar, 18.01.2016.

 PREDSJEDNIK

VATROGASNE ZAJEDNICE

 GRADA BJELOVARA

 Darko Despot, dipl. ing. sig., v.r.